laion/Wikipedia-Exotic huggingface dataset:
איזמאילובו

נפת איזמאילובו (ברוסית: район Измайлово) היא נפה במחוז המזרחי של העיר הפדרלית מוסקבה, שברוסיה. שטחה הוא 15.24 קמ"ר ואוכלוסייתה מונה 107,883 תושבים (2020). קרמלין איזמאילובו מלון איזמאילובו החלק המערבי של פארק איזמאילובסקי שנחשב לפארק העירוני הכי גדול באירופה האוניברסיטה הרוסית הממלכתית לתרבות גופנית, ספורט, נוער ותיירות אצטדיון איזמאילובו תיאטרון של הבעות פנים ומחווה גופנית שוק צ'רקיזובו תחנת המטרו פרטיזנסקאיה מדיה וקבצים בנושא איזמאילובו בוויקישיתוף אתר האינטרנט הרשמי של איזמאילובו (ברוסית) https://izi.travel/ru/3fd1-izmaylovskiy-park/ru ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
קריית עבודה (חולון)

שכונת קריית עבודה היא שכונת מגורים במרכז חולון, הממוקמת בין הרחובות סוקולוב, חנקין, ההסתדרות, פיכמן, הופיין ואחד במאי. אבן הפינה בשכונה הונחה ב-27 בפברואר 1936. שכונה זו היא מהוותיקות בחולון ומהווה שכונה מרכזית בעיר. על פי השנתון הסטטיסטי של עיריית חולון לשנת 2014, בשנת 2013 התגוררו 14,000 תושבים. ב-27 בפברואר 1936 הונחה אבן הפינה לשכונה. בשכונה המתוכננת נסללו כבישים, הונחו תשתיות מים וחשמל, נבנו מוסדות ציבור, בית ספר וצרכניות קואופרטיביות, וניטעו גנים. מתכנן השכונה היה מהנדס עיריית תל אביב יעקב שיפמן (בן סירא), עזר לידו המהנדס יוסף רינגס. כדי להקל על התחבורה אל השכונה וממנה, נסלל כביש המחבר בין השכונה לכביש יפו–ירושלים, על שטח שהקצה לכך מקוה ישראל. הכביש התחבר אל רחוב שנקר וממנו אל רחובות הקריה. תושבי השכונה ראו חשיבות רבה בהשקעה בחינוך ברוח ערכי תנועת העבודה; לאחר שקמה השכונה, הוקמו בה מוסדות חינוך ותרבות כגון בית החינוך לילדי עובדים (בית ספר ביאליק, 1938, הראשון שהוקם בחולון), קונסרבטוריון וספרייה ציבורית. בקריה התקיימו הרצאות של חוקרים בכירים ומנהיגי היישוב, ונערכו בה מדי שנה חגיגות אחד במאי. הקרן הקיימת לישראל מימנה עבור חברת "שיכון - חברה לשכונות עובדים בע"מ" ההסתדרותית את רכישת האדמה מחברת 'אגרובנק'. בשלב הראשון רכשה "שיכון" כ-3,000 דונם באזור החולות שמדרום לתל אביב. קבוצות מאורגנות של פועלי בניין, פקידי ציבור וחברי משקים מרחבי הארץ הצטרפו ליוזמה. חלקם קיבלו הלוואה והחזירו אותה בימי עבודה. הם היו הבנאים הרצפים ועוד. מכאן גם שמה "קריית עבודה". הסיבה העיקרית להקמת הקריה הייתה הצורך במציאת פתרון למצוקת הדיור של הפועלים העירוניים, חברי ההסתדרות המאורגנים שהתגוררו בתנאים קשים בתל אביב. ואכן, מייסדי השכונה ראו בה מודל לשכונה ברוח עקרונות הסתדרות העובדים. השכונה נוהלה על ידי "האגודה השיתופית של קריית עבודה". אגודה זו הייתה גוף עצמאי ובו ועד שנבחר באספה כללית. רוכשי הבתים בשכונה התחייבו לחתום על תקנון מחמיר: בין השאר נאסר על החברים להחזיק בית במקום אחר בארץ, והיה עליהם להיות חברים בחברת העובדים. הקרקעות כולן נרשמו על שם האגודה, ונקבע בתקנותיה כי לכל חבר יוחכר רק מגרש אחד ועליו יוקם רק בית אחד, וכן תקנות מגבילות אחרות, שנועדו לשמור על צביונה הסוציאליסטי של השכונה. הטיפול בענייני הביטחון בשכונה (נושא שהיה קריטי באותם הימים, לאור הקרבה לכפרים ערבים עוינים), פרנסה, הסברה ותרבות נמסר בידי סניף מפא"י. כמו כן, הוקמו בקריה גם סניפים של מפלגות פועלים אחרות כמו מפ"ם ואחדות העבודה. מועצת הפועלים דאגה לענייני תעסוקה, רווחת הפועלים, ביטחונם הסוציאלי, אך גם לענייני השתלמויות, לימוד עברית, סיורים, פעילויות הסברה, תרבות ואמנות לחברי השכונה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. המשכן לאמנות בית מאירוב תל גיבורים ג'סי כהן מדיה וקבצים בנושא קריית עבודה בוויקישיתוף אתר האינטרנט הרשמי של קריית עבודה קריית עבודה בת עשר, 1946, באתר ארכיון הסרטים הישראלי בסינמטק ירושלים שנתון סטטיסטי, באתר עיריית חולון, ‏דצמבר 2017 | טבת תשע"ח
קשרים מצוירים

קשרים מצוירים הייתה תוכנית טלוויזיה לילדים, ששודרה משנת 1989 עד לשנת 1990 בערוץ הראשון. תוכנית זו מתרחשת בביתה של מיכל שם מגיע זאורוס, דינוזאור ענקי שאוהב סרטים מצוירים, ושניהם מנהלים דיאלוגים בנושאים שונים ורואים סרטים מצוירים בכל פרק. בין הסרטים המצוירים שהוקרנו בסדרה היו לוני טונס, הפנתר הורוד, סמי הסנאי, טיפטופ ודידי וקאבודל. מיכל ינאי – נערה שגרה בבית, חברה של זאורוס. זאורוס (עמי ויינברג) - החבר הטוב של מיכל ינאי, דינוזאור ענק וחברותי שאוהב סרטים מצוירים. קשרים מצויירים, במיזם "אישים" לתיעוד היצירה הישראלית
אוסטנקינו (נפה)

נפת אוסטנקינו (ברוסית: Останкинский район; בתעתיק מדויק: נפת אוסטנקינסקי) היא נפה במחוז הצפון-מזרחי של העיר הפדרלית מוסקבה שברוסיה. שטחה 12.46 קמ"ר ואוכלוסייתה מונה 63,697 תושבים (2020). מגדל אוסטנקינו ודנ"ח הפועל ואשת הקולחוז אנדרטת כובשי החלל מוזיאון החלל הרוסי שדרת הקוסמונאוטים מסעדת "הרקיע השביעי" המונורייל של מוסקבה מרכז העסקים הסיני "פארק חואמין" שכולל בין היתר בית מלון וגן סיני. תחנת המטרו ודנ"ח אחוזת אוסטנקינו (אנ') אגם אוסטנקינו (רו') שדרת הקוסמונאוטים מלון "סלוט" במרכז העסקים הסיני "פארק חואמין" הגן הסיני הגדול ביותר באירופה מדיה וקבצים בנושא אוסטנקינו בוויקישיתוף אתר האינטרנט הרשמי של אוסטנקינו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
CMC Leadca

CMC Leadca - היא דגם של משאית קלה מתוצרת China Motor Corporation (אנ'), אשר מיוצרת משנת 2013 בטאיוואן ובסין מכולה פתוחה מכולה סגורה 3.26 מטר (סטנדרטי) 3.59 מטר (ארגז מטען ארוך) דגם CMC Leadca RBD-5521 דגם CMC Leadca RAW-9602 דגם CMC Leadca KPA-1063 דגם CMC Leadca 322-9A דגם CMC Leadca RAR-7555 דגם CMC Leadca RAY-2386 CMC זינגר (אנ') מדיה וקבצים בנושא CMC Leadca בוויקישיתוף דגמי CMC sites.google.com/site/coolcarsnstuff9000 דגם "CMC Leadca" news.u-car.com.tw/article "CMC Leadca" - תמונה flickr.com/photos/131296298
Live at the Paramount

Live at the Paramount הוא DVD וגם אלבום הופעה של להקת הגראנג' האמריקאית נירוונה. האלבום הוקלט בהופעת הלהקה ב-31 באוקטובר 1991 בתיאטרון פאראמאונט בעיר סיאטל שבוושינגטון, 5 שבועות בלבד לאחר יציאת האלבום "Nevermind". הוא יצא לאור בתחילה על גבי DVD, בפורמט בלוריי, שיצא לאור באוקטובר 2011, לכבוד יום השנה ה-20 ליציאת האלבום "Nevermind" של נירוונה, שפרץ למיינסטרים ולתודעה הציבורית הרחבה. האלבום נערך מחדש, ויצא במהדורה מחודשת באפריל 2019 על גבי תקליט ויניל, על פסקול בלבד (ללא הווידאו). ההופעה של נירוונה בתיאטרון פאראמאונט היה השלישית מתוך סיבוב של שלוש הופעות בצפון-מערב אמריקה יחד עם להקת "מאדהאני" (שהיא להקה שמקורה גם מסיאטל וחבריה מיודדים חברי להקת נירוונה), וההופעה האחרונה בצפון ארצות הברית כחלק מסיבוב ההופעות של "Nevermind", לפני שהחלה את הסיבוב הופעות באירופה לאחר מכן. סיבוב ההופעות שכלל בין היתר את פורטלנד שבאורגון, ואת ונקובר שבקנדה, הוזמן חודשיים מראש, והיה בתחילה הופעה של להקת מאדהאני בתור המופע הראשי, אולם לאחר הצלחתו המסחררת של האלבום "Nevermind", שיצא לאור חודש לפני ההופעה, הזיזה את נירוונה להיות המופע המרכזי בסיבוב זה. הביקוש למופע בסיאטל, שבכלל תוכנן להיות בתיאטרון מור, גרם לכך שהזיזו את ההופעה לתיאטרון פאראמאונט הגדול יותר בעקבות הביקוש לכרטיסים. כל השירים נכתבו והולחנו על ידי קורט קוביין (למעט היכן שמצוין אחרת).  כל שחרורי הווידאו, ה-DVD, שבא עם המארז תקליטורים Nevermind "Super Deluxe" Boxset, כלל את הרצועות הנסתרות הבאות (ביצות פסחא), מהופעה ב-8 במרץ 1991 ב"Commodore Ballroom" בוונקובר, שבבריטיש קולומביה: Territorial Pissings Breed ה-DVD במהדורה מוגבלת בשם לעיל, הגיע עם בונוס של הווידאו קליפים לארבעת הסינגלים מתוך האלבום "Nevermind" (לא כלולים בDVD היחיד, ולא בBlu-ray, אלא רק במארז התקליטורים: "Smells Like Teen Spirit" "Come as You Are" "Lithium" "In Bloom" ההופעה שוחררה גם בויניל כפול, ב-12 באפריל 2019, ואיתו הגיע פוסטר 12X24 אינץ', והעתק של הכרטיס VIP שהשתמשו בו בערב ההופעה להורדה. צד א': רצועות 1–5 ב-DVD צד ב': רצועות 6–10 ב-DVD צד ג': רצועות 11–15 ב-DVD צד ד': רצועה 16 ב-DVD, רצועות 1–3 בהדרן קורט קוביין - שירה, גיטרה קריסט נובוסליץ' - גיטרה בס, שירת רקע דייב גרוהל - תופים, שירת רקע מידע על האלבום Live at the Paramount באתר MusicBrainz
מוריס טיילור

מוריס דה שון טיילור (באנגלית: Maurice De Shawn Taylor; נולד ב-30 באוקטובר 1976) הוא כדורסלן עבר אמריקאי, אשר שיחק באופן פעיל בין השנים 1997–2010. ממוצעיו הכוללים לאורך 9 עונותיו בליגת ה-NBA הם 11.0 נקודות, 4.6 ריבאונדים ו-1.2 אסיסטים למשחק. טיילור נולד וגדל בדטרויט שבמישיגן, ובין השנים 1994–1997 למד באוניברסיטת מישיגן. לאורך 3 עונותיו בקבוצת הכדורסל של האוניברסיטה ("מישיגן וולברינס") שיתף פעולה עם השחקנים טאריק עבדול-ואהד, מייסאו באסטון, רוברט טריילור ולואיס בולוק, ורשם ממוצעים כוללים של 12.9 נקודות ו-6.1 ריבאונדים למשחק. בדראפט ה-NBA‏ 1997 נבחר טיילור על ידי לוס אנג'לס קליפרס, בבחירה ה-14. בעונתו הראשונה עם הקליפרס קלע 11.5 נקודות בממוצע למשחק, ובסיומה נבחר לחמישיית הרוקיז השנייה של העונה. בשתי העונות הבאות היה הקלעי המוביל של קבוצתו, עם ממוצעים של 16.8 ו-17.1 נקודות למשחק, בהתאמה, אולם מאזן הקבוצה בשתי העונות עמד על 18.2% בלבד. ב-16 בפברואר 1999 אסף שיא קריירה של 20 ריבאונדים, במשחק קבוצתו מול ונקובר גריזליס. לקראת עונת 2000/2001 חתם טיילור על חוזה ביוסטון רוקטס. באותה עונה שימש כשחקן חמישייה קבוע וקלע 13.0 נקודות בממוצע למשחק, ובסיומה חתם ביוסטון על הארכת חוזה ל-6 עונות נוספות, עבור כ-48 מיליון דולר. בספטמבר 2001 נפצע בגיד האכילס במהלך משחק אימון, ונאלץ להחמיץ את כל עונת 2001/2002. בשתי העונות העוקבות קלע 10.0 נקודות בממוצע למשחק, כשחקן ספסל ביוסטון. בפברואר 2005 הועבר בטרייד לניו יורק ניקס, תמורת וין בייקר, מוצ'י נוריס ובחירת דראפט עתידית. ב-94 משחקיו עם הניקס תרם 6.4 נקודות למשחק, בטרם שוחרר בקיץ 2006. לקראת עונת 2006/2007 חתם על חוזה בסקרמנטו קינגס, אך שוחרר ממנה כבר בינואר 2007, לאחר 12 משחקים בלבד. בשנים 2009 ו-2010 שיחק עבור הקבוצות אולימפיה מילאנו ובנטון טרוויזו מליגת העל האיטלקית, ושאנשי ברייב ליונס מליגת העל הסינית, בטרם פרש ממשחק. מדיה וקבצים בנושא מוריס טיילור בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של טיילור בליגת ה-NBA, באתר basketball-reference.com הסטטיסטיקות של טיילור בליגת המכללות, באתר sports-reference.com רשימת הנבחרים בדראפט 1997, באתר basketball-reference.com סטטיסטיקות המשחק בין הקליפרס לגריזליס, באתר basketball-reference.com טיילור עשוי להחמיץ את העונה כולה, באתר הניו יורק טיימס, 5 בספטמבר 2001 הניקס מצרפים את מוריס טיילור ומליק רוז, באתר ESPN,‏ 24 בפברואר 2005 סקרמנטו משחררת את טיילור, באתר chron.com,‏ 23 בינואר 2007
איירופורט

נפת איירופורט (ברוסית: район Аэропорт) היא נפה במחוז הצפוני של העיר הפדרלית מוסקבה שברוסיה. שטחה הוא 4.58 קמ"ר ואוכלוסייתה מונה 79,541 תושבים (2020). VTB ארנה ארמון פטרובסקי פארק פטרובסקי (רו') עיר האמנים (רו') אוניברסיטת דרך ורכב של מוסקבה (רו') האוניברסיטה הפיננסית תחת ממשלת הפדרציה הרוסית (אנ') תחנת מטרו: דינמו, סוקול מדיה וקבצים בנושא איירופורט בוויקישיתוף אתר האינטרנט הרשמי של איירופורט (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
אותלו (סרט, 1922)

אותלו (באנגלית: Othello) הוא סרט אילם גרמני משנת 1922. את הסרט ביים דימיטרי בוצ'ובצקי, וכיכבו בו אמיל יאנינגס, ורנר קראוס, ואיקה פון לנקפי. הוא מבוסס על המחזה "אותלו" מאת ויליאם שייקספיר. זהו הראשון מתוך שישה עיבודים לסרטים של המחזה. אמיל יאנינגס – אותלו ורנר קראוס – יאגו איקה פון לנקפי – דזדמונה תאודור לוס – קסיו פרדיננד פון אלטן – רודריגו פרידריך קיהנה – ברבאנציו מגנוס סטיפטר – מונטאנו ליה דה פוטי – אמיליה לודוויג רקס הסרט יצא לאור בפורמט DVD ב-19 ביוני 2001. Hadfield, Andrew. A Routledge Literary Sourcebook on William Shakespeare's Othello. Routledge, 2003. Kreimeier, Klaus. The Ufa Story: A History of Germany's Greatest Film Company, 1918–1945. University of California Press, 1999. "אותלו", במסד הנתונים הקולנועיים IMDb (באנגלית) "אותלו", באתר AllMovie (באנגלית) "אותלו", במסד הנתונים הקולנועיים KinoPoisk (ברוסית) Hadfield p. 1 Tribbey, Ralph (12 באפריל 2001). "DVD NEWS BRIEFS: Rhino Bows 'Swope'; 'Proof of Life' DVD; 'Jungle Girl' Found; Kino's 'Richard III'". hive4media.com. ארכיון מ-21 באפריל 2001. נבדק ב-1 בספטמבר 2019. {{cite web}}: (עזרה) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
ולדימיר קראמניק

ולדימיר בוריסוביץ' קראמניק (ברוסית: Влади́мир Бори́сович Кра́мник; נולד ב־25 ביוני 1975) הוא שחמטאי רוסי בדרגת רב-אמן. אלוף העולם בשחמט בין השנים 2000 ל-2007. קראמניק נולד בעיר טואפסה (Туапсе) שברוסיה, הנמצאת לחוף הים השחור. כילד, הוא למד בבית הספר לשחמט שהוקם על ידי מיכאל בוטביניק. בתחרות המכובדת הראשונה לבוגרים בה השתתף זכה במדליית זהב. ב־1992 זכה במדליה אולימפית במנילה בתחרות לקבוצות והשתתף בנבחרת רוסיה. בשנת 2000 ניצח את גארי קספרוב בדו-קרב בן 16 משחקים שהתקיים בלונדון. קראמניק הפך לאלוף העולם בשחמט (לפי איגוד השחמטאים), אך פיד"ה (איגוד השחמט העולמי) לא הכירו בו ככזה. מאוחר יותר, באוקטובר של שנת 2006, ניצח קראמניק את אלוף העולם המכהן של ארגון פיד"ה וסלין טופאלוב, והפך בכך לאלוף העולם הרשמי והבלתי מעורער. דו-קרב זה עורר שערורייה בעולם השחמט כאשר טופאלוב האשים את קראמניק בשימוש בעזרה חיצונית. לפי טופאלוב, קראמניק היה הולך לשירותים ומתייעץ עם מחשב שחמט חזק. טופאלוב אף פרסם ספר על הדו-קרב, בו הוא מתאר את גרסתו. כעבור שנה בספטמבר 2007, באליפות העולם במקסיקו, הפסיד קראמניק לוישוואנתן אנאנד והודח מתוארו. ב-2007 הוא ניצח בתחרות השחמט לזכר טל (קטגוריה 20). ב-2009 תחרות זו הייתה בקטגוריה 21 וקרמניק ניצח גם בה. בשנת 2010 הוא ניצח בתחרות העל בבילבאו (קטגוריה 22). באליפות העולם בשחמט 2012 הוא הודח בחצי הגמר על ידי אלכסנדר גרישצ'וק. בשנת 2013 בתחרות המועמדים הוא סיים במקום השני. בגביע העולם בשחמט בשנת 2013 הוא ניצח והעפיל לתחרות המועמדים 2014 בה סיים במקום השלישי. קראמניק מחזיק בשיא הזכיות בתחרויות העל בדורטמונד עם תשע זכיות. כמו כן יש לו שתי זכיות בתחרויות העל בלינארס וזכייה אחת בתחרויות העל בקורוס (ויק אן-זהה). קספרוב מתאר את סגנון משחקו של קראמניק כמעשי ועקשני, דומה לסגנון משחקו של אנטולי קרפוב. בינואר 2019, בטקס הסיום של תחרות טאטא סטיל, הודיע ולדימיר קראמניק על פרישתו מתחרויות שחמט קלאסי (קצב מלא) ושיתמקד בפרויקט שחמט לילדים. תחרות העל בלונדון 2012 תחרות המועמדים: 2013, 2014, 2018 תחרות שחמט לזכר אלכין 2013 אליפות האמנים של קטר בשחמט 2015 תחרות העל בציריך 2016 תחרות השחמט לזכר טל 2016 גביע העולם בשחמט 2017 תחרות העל טאטא סטיל 2018, 2019 מדיה וקבצים בנושא ולדימיר קראמניק בוויקישיתוף ולדימיר קראמניק, באתר צ'סגיימס (באנגלית) ולדימיר קראמניק, באתר פיד"ה (באנגלית) תחבולות של ולדימיר קראמניק, wtharvey.com Kramnik And Kasparov: The End Of An Era, chess.com ולדימיר קראמניק, באתר אנציקלופדיה בריטניקה (באנגלית) http://chess-results.com/tnr368908.aspx?lan=1&art=20&fed=RUS&flag=30
מכון קרלסרוהה לטכנולוגיה

מכון קרלסרוהה לטכנולוגיה (בגרמנית: Karlsruher Institut für Technologie; בראשי תיבות: KIT) היא אוניברסיטה ציבורית, הממוקמת בקרלסרוהה שבגרמניה אשר הוקמה בשנת 1825. מבין האישים הבולטים אשר למדו באוניברסיטה או למדו בה ניתן למנות את קרל בנץ, הרמן שטאודינגר, פריץ הבר והיינריך רודולף הרץ. המכון חבר ב-TU9, בוועידת בתי הספר האירופיים לחינוך ומחקר הנדסי מתקדם ובאגודת הלמהולץ. נכון לשנת 2024 יש באוניברסיטה 11 פקולטות: מתמטיקה פיזיקה כימיה וביולוגיה מדעי הרוח והחברה ארכיטקטורה הנדסה אזרחית, גאולוגיה ומדעי האקולוגיה הנדסת מכונות הנדסת כימיה ותהליכים הנדסת חשמל וטכנולוגיית מידע מדעי המחשב כלכלה וניהול האוניברסיטה הוקמה במתכונתה הנוכחית בשנת 2009 כאיחוד של האוניברסיטה המקומית עם מכללה טכנית שהוקמה עוד בשנת 1825. בשנות ה-60 של המאה ה-20 האוניברסיטה הובילה את המחקר הארצי במדעי המחשב. דירוג שאנגחאי: 301–400 (2023) Times Higher Education: מקום 140= (2024) דירוג QS לאוניברסיטאות: 119 (2024) מדיה וקבצים בנושא מכון קרלסרוהה לטכנולוגיה בוויקישיתוף אתר האינטרנט הרשמי של מכון קרלסרוהה לטכנולוגיה (בגרמנית) מכון קרלסרוהה לטכנולוגיה, ברשת החברתית פייסבוק מכון קרלסרוהה לטכנולוגיה, ברשת החברתית אקס (טוויטר)
נאגאטינסקי זאטון

נאגאטינסקי זאטון (ברוסית: Нагатинский Затон) הוא ראיון של המחוז הדרומי של העיר הפדרלית מוסקבה, שברוסיה. שטח המחוז הוא 9.795 קמ"ר ואוכלוסייתו מונה 121,143 תושבים (2020). כנסיית העלייה השמיימה בקולומנסקויה החלק המזרחי של חצי האי "נגטינסקאיה פוימה" שבו ממוקם אי החלומות טרמינל הנהר הדרומי גשר מטרו נגטינסקי, הארוך ביותר בין גשרי המטרו במוסקבה מדיה וקבצים בנושא נאגאטינסקי זאטון בוויקישיתוף אתר האינטרנט הרשמי של נאגאטינסקי זאטון (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
Now Is the Time

Now Is the Time (בעברית: עכשיו זה הזמן) הוא אלבומה השני של הזמרת אלניס מוריסט, אשר יצא לאור ב-1 באוגוסט 1992 בקנדה בלבד. זה גם היה אלבומה האחרון תחת חברת התקליטים MCA Records Canada. את האלבום הפיק לזלי האו שגם הפיק את אלבום הבכורה שלה. אלבום זה הופץ בקנדה בלבד מאחר שמורטיס הייתה חתומה באותה תקופה רק בחברת הבת של MCA, "אם סי איי קנדה רקורדס", זאת לאחר שחברת MCA המרכזית לא רצתה לקבל אליה את מורטיס. אך לאחר שעברה לחברת התקליטים Maverik Records הפצת האלבום הופסקה גם בקנדה ו-MCA לא נתנו למאבריק רקורדס אישור להפיץ את האלבום תחתם. החוזה של מוריסט עם MCA נגמר באופן אוטומטית עם צאת אלבום זה אך לטענתה של מוריסט היא לא רצתה לחדש את החוזה ושמחה שהוא נגמר. מבחינה מוזיקלית אלבום זה נחשב לשונה מהאלבומים העתידיים שמוריסט הייתה צפויה להוציא. בעוד אלבום זה כלל מוזיקת פופ ודאנס, אלבומיה הבאים כללו סוגים שונים של מוזיקת רוק, כמו רוק אלטרנטיבי, פופ-רוק, רוק נסיוני וכו'. בשנת 2005 כאשר מוריסט הוציאה את אלבום אוסף הלהיטים שלה היא שקלה להכניס שירים גם מאלבום זה מאלבומה הקודם אך בסופו של דבר וויתרה על ההחלטה מכיוון שלטענתה היא לא ראתה איך השירים באלבום זה יכלו להשתלב עם שאר השירים. מידע על האלבום Now Is the Time באתר MusicBrainz מידע על האלבום Now Is the Time באתר AllMusic האלבום Now Is the Time באתר Discogs Gold/Platinum, Music Canada (באנגלית)
יחסי אוזבקיסטן–אינדונזיה

יחסי אוזבקיסטן–אינדונזיה כוננו רשמית ב־23 ביוני 1992. לאינדונזיה יש שגרירות בעיר טשקנט, ולאוזבקיסטן יש שגרירות בעיר ג'קרטה. היחסים ההיסטוריים בין שתי המדינות החלו לפני העצמאות של אוזבקיסטן, כאשר הייתה חלק מברית המועצות. בשנת 1961 ביקר נשיא אינדונזיה סוקרנו בקברו של מוחמד אל-בוח'ארי בעיר סמרקנד. את הבקשה המיוחדת הזו הגיש סוקרנו לניקיטה חרושצ'וב, מנהיג ברית המועצות, במהלך ביקורו הרשמי בברית המועצות. ב־28 בדצמבר 1991, הכירה אינדונזיה בעצמאותה של רפובליקת אוזבקיסטן. היחסים הדיפלומטיים הרשמיים בין המדינות כוננו ב־23 ביוני 1992, על יד הסכם שנחתם על ידי נשיא אוזבקיסטן, אסלאם קרימוב, במהלך ביקורו הרשמי באינדונזיה. באפריל 1995 ביקר נשיא אינדונזיה סוהארטו באוזבקיסטן. אינדונזיה פתחה את שגרירותה בטשקנט במאי 1994, לאחר מכן פתחה אוזבקיסטן שגרירות בג'קרטה. הסחר הדו-צדדי בין אינדונזיה לאוזבקיסטן הוא בטווח שבין 10 ל-30 מיליון דולר בשנה. הייצוא של אוזבקיסטן לאינדונזיה מורכב ממוצרים כגון: ציוד חשמלי, כותנה, צמר ועוד, בעוד שהייצוא האינדונזי לאוזבקיסטן מורכב ממוצרים כגון: קקאו, תה, טבק, שמן מן החי והצומח, צמיגי גומי, מארזים צמיגים, בדי כותנה, טול ארוג, תחרה, רקמה, סרט, קישוטים ועוד. אוזבקיסטן מיוצגת באינדונזיה בדרג השגרירות, באמצעות שגרירות רשמית שהיא מחזיקה בג'קרטה, בירת המדינה. אינדונזיה מיוצגת באוזבקיסטן בדרג השגרירות, באמצעות שגרירות רשמית שהיא מחזיקה בטשקנט, בירת המדינה. מדיה וקבצים בנושא יחסי אוזבקיסטן–אינדונזיה בוויקישיתוף Priyambodo RH (17 במרץ 2008). "Indonesia-Uzbekistan Sepakat Tingkatkan Kerjasama Perdagangan" (באינדונזית). Antara News. נבדק ב-27 באפריל 2014. {{cite web}}: (עזרה) Budi Hermana (24 ביוני 2012). "Mesranya Indonesia dan Uzbekistan" (באינדונזית). Kompasiana. אורכב מ-המקור ב-27 באפריל 2014. נבדק ב-27 באפריל 2014. {{cite web}}: (עזרה) "Indonesia–Uzbekistan Cooperation". Uzbekistan Embassy in Jakarta. 27 באפריל 2014. אורכב מ-המקור ב-2016-03-03. נבדק ב-27 באפריל 2014. {{cite web}}: (עזרה) Veeramalla Anjaiah and Kanupriya Kapoor (1 בספטמבר 2009). "Uzbekistan wants to reshape relations with Indonesia". The Jakarta Post. נבדק ב-27 באפריל 2014. {{cite web}}: (עזרה)
טור דה ל'אן

טור דה ל'אן (שם רשמי בצרפתית: Tour de l'Ain; ידוע גם בתור: Prix de l'Amitié) הוא מרוץ אופני כביש בקטעים שנערך במחוז אן מאז 1972. המרוץ מונה כשלושה קטעים, כשהסופי והמכריע מסתיים בעלייה למעבר הקולומבייר הידועה. המרוץ נוסד בשנת 1989 כגרסה חדשה של מרוצים ישנים באזור שקדמו לו. ב-1993 המרוץ נפתח גם לרוכבים מקצוענים. מדיה וקבצים בנושא טור דה ל'אן בוויקישיתוף אתר האינטרנט הרשמי של טור דה ל'אן (בצרפתית) טור דה ל'אן, ברשת החברתית אקס (טוויטר) טור דה ל'אן, ברשת החברתית אינסטגרם
פול שטראוס

פול שטראוס (בצרפתית: Paul Strauss;‏ 23 בספטמבר 1852 – 22 בפברואר 1942) היה פוליטיקאי ועיתונאי יהודי-צרפתי. כיהן כשר וסגן נשיא הסנאט. על שמו "חוק שטראוס", העוסק בדיור בעלות נמוכה. פול שטראוס היה בנם של איזידור שטראוס, סוחר בדים יהודי, וזלי שוואב. למד בקולג' דה לור. לאחר מכן היה עיתונאי בפריז. נשא את אחותו של הסופר והמחזאי היהודי טריסטאן ברנאר. היה נשיא איגוד העיתונאים הרפובליקנים. כיהן כסגן נשיא המועצה העליונה לעזרה ציבורית. בין השנים 1922 – 1924 כיהן כשר ההיגיינה, הסיוע החברתי והרווחה. בשנת 1924 היה סגן נשיא הסנאט בממשלתו של רמון פואנקרה. שטראוס עסק רבות בסוגיות חברתיות: הגנה על קשישים וילדים, דיור חברתי, היגיינה ובריאות. בשנת 1906 נחקק חוק המכונה על שמו "חוק שטראוס", העוסק בדיור בעלות נמוכה. נפטר בשנת 1942. מדיה וקבצים בנושא פול שטראוס בוויקישיתוף ערך זה הוא קצרמר בנושא פוליטיקאים ובנושא צרפת. אתם מוזמנים לתרום לוויקיפדיה ולהרחיב אותו.
רות'רהאם יונייטד

מועדון הכדורגל של רות'האם יונייטד (באנגלית: Rotherham United Football Club) המכונה The Millers; הוא מועדון כדורגל מהעיר רות'רהאם, שבדרום יורקשייר, אנגליה. המועדון משחק בפוטבול ליג צ'מפיונשיפ. בתחילה היו צבעי המועדון היו צהוב ושחור, אך הם השתנו לאדום-לבן בסביבות 1930. הקבוצה משחקת את משחקי הבית שלה באצטדיון ניו יורק, אצטדיון המכיל 12,021 מקומות ישיבה. שורשיו של המועדון החלו בשנת 1877, אז הוקם המועדון כמועדון הכדורגל ת'ורנהיל (לימים ת'ורנהיל יונייטד). במשך שנים רבות הקבוצה המובילה באזור הייתה רות'רהאם טאון. עם זאת, בסוף המאה הוצאה טאון מליגת הכדורגל ויצאה מכלל עניין, מועדון חדש בעל אותו שם הצטרף מאוחר יותר לליגת מידלנד. בינתיים, הונו של מועדון ת'ורנהיל היה בעלייה עד כדי כך שבשנת 1905 הם טענו שהוא המועדון הבולט בעיירה ושינו את שמם למחוז רות'רהאם. עד שנת 1925 הונו של המחוז ירד ובשלב זה התברר כי קיום שני המועדונים מקצועיים בעיירה אינו בר קיימא. השיחות החלו בפברואר 1925 ובתחילת מאי התמזגו שני המועדונים והקימו יחד את רות'רהאם יונייטד. רות'רהאם הגיעה למיקום הגבוה ביותר שלה אי פעם בשנת 1955 כשסיימה במקום השלישי בליגה השנייה כאשר רק ממוצע שערים מונע ממנה עלייה לליגה הבכירה. במהלך אותה עונה השיגה הקבוצה תוצאות בולטות כולל ניצחון 6–1 על ליברפול. המילרים זכו בתואר אליפות הליגה השלישית בעונת 1980/81, ופספסו את העלייה בארבע נקודות בעונה שלאחר מכן, מיקום שיא אותו לא שברו עד היום. במהלך שנות התשעים המועדון נע בין הליגה השלישית לרביעית. בשנת 1996 רות'רהאם יונייטד זכתה בפרס הפוטבול ליג. בתחילת 2006, הוכרז כי המועדון עומד בפני עתיד כלכלי לא ברור וחובות גדולים. התערבות של אנשי עסקים החזיקה אותם הצילה את המועדון מקריסה ובעונה שלאחריה פתחה את העונה במינוס עשר נקודות עקב בעיות כלכליות. במרץ 2008 שוב התברר כי רות'רהאם הסתבכה כלכלית ושוב נוקו לה עשר נקודות. לאחר מכן, נאלץ המועדון לעזוב את אצטדיון מילמור, מגרשם הביתי זה למעלה ממאה שנה, לאצטדיון דון ואלי (אנ') בשפילד, לאחר סכסוכים עם בעלי הבית. בעונת 2014/15 העפילה הקבוצה לצ'מפיונשיפ לאחר היעדרות של תשע שנים. לאחר שתי עונות שבה לפוטבול ליג הראשונה. בסיום עונת 2019/20 סיימה הקבוצה במקום השני בפוטבול ליג הראשונה ועלתה לצ'מפיונשיפ. בסיום עונת 2020/2021 סיימה במקום ה-23 בליגה ושבה לפוטבול ליג הראשונה, אך היא עלתה שוב לאחר עונה אחת בלבד. נכון ל-13 בספטמבר 2022 אליפות הפוטבול ליג הראשונה: 1950/1951, 1980/1981 אליפות הפוטבול ליג השנייה: 1988/1989 פרס הפוטבול ליג: 1995/1996 מדיה וקבצים בנושא רות'רהאם יונייטד בוויקישיתוף אתר האינטרנט הרשמי של רות'רהאם יונייטד רות'רהאם יונייטד, ברשת החברתית פייסבוק רות'רהאם יונייטד, ברשת החברתית אקס (טוויטר) רות'רהאם יונייטד, ברשת החברתית אינסטגרם פרופיל, באתר Transfermarkt פרופיל, באתר WorldFootball.net פרופיל, באתר FootballDatabase.eu
אוניברסיטת פודן

אוניברסיטת פודן (במנדרינית: 复旦大学) היא אוניברסיטה מחקר ציבורית, הממוקמת בשאנגחאי שברפובליקה העממית של סין, אשר הוקמה בשנת 1905. אוניברסיטה זו נחשבת לאחת מן היוקרתיות ביותר במדינה (בדגש על לימודי הרפואה ומדעי הרוח) עם תנאי קבלה מחמירים. לאוניברסיטת פודן הייתה השפעה עמוקה על החברה הסינית במהלך השנים עם בוגרים רבים שהשתלבו במוקדי הכוח ותרבות במדינה. כמה מבין בוגרי המוסד הידועים ניתן למנות את גואו גואנגצ'אנג והונג יינג. אוניברסיטת פודן חברה בארגונים אקדמאיים רבים ובהם התאגדות אוניברסיטאות האוקיינוס השקט (APRU), ליגת C9, אוניברסיטאס 21, ברית אוניברסיטאות דלתא של יאנגצה ואיגוד אוניברסיטאות המחקר במזרח אסיה (AEARU). מבחינה ארגונית, אוניברסיטת פודן מורכבת מ-17 בתי ספר הכוללים 69 מחלקות ו-77 מכוני מחקר. לימודי הרפואה כוללים שיתוף פעולה עם כ-17 בתי חולים. הספרייה המקומית הוקמה בשנת 1922 ושטחה הכולל עומד על כ-29,000 מטרים רבועים. נכון לסוף שנת 2004, אוסף הספרייה הורכב מיותר מ־4.45 מיליון פריטים הכוללים מאמרים, ספרים, כתבי-עת, עיתונים והקלטות. לאוניברסיטה יש שיתופי פעולה אקדמיים רבים הכוללים חילופי סטודנטים עם כ-200 מוסדות בכ-30 מדינות. מבין מוסדות המשתפים פעולה עם אוניברסיטת פודן ניתן למנות את אוניברסיטת ייל, אוניברסיטת וושינגטון בסנט לואיס, אוניברסיטת קולומביה, אוניברסיטת קליפורניה בסנטה ברברה, אוניברסיטת קליפורניה בלוס אנג'לס, אוניברסיטת קליפורניה בברקלי, אוניברסיטת בוקוני, אוניברסיטת רוצ'סטר, אוניברסיטת קליפורניה באירוויין, אוניברסיטת קליפורניה בסן דייגו, אוניברסיטת סידני, אוניברסיטת טורונטו, אוניברסיטת טוקיו, אוניברסיטת ג'ורג' וושינגטון, קולג' בלויט, אוניברסיטת אדלייד, האוניברסיטה הלאומית של סינגפור, בית הספר לכלכלה של לונדון, אוניברסיטת ג'ורג'טאון, קינגס קולג' לונדון, המכון למדע המדינה פריז, IE Business School, אוניברסיטת הרווארד ואוניברסיטת מנצ'סטר. דירוג שאנגחאי: מקום 56 (2023) דירוג Times Higher Education: מקום 44 (2024) דירוג QS לאוניברסיטאות: מקום 39 (2024) מדיה וקבצים בנושא אוניברסיטת פודן בוויקישיתוף אתר האינטרנט הרשמי של אוניברסיטת פודן (בסינית)